Arran
Store norske leksikon,Geografi,Verdens geografi,Europa,Storbritannia og Nord-Irlands geografi
Arran er en øy i Storbritannia, Skottland, North Ayrshire. Den ligger ved munningen av Firth of Clyde utenfor vestkysten. Arran har 4629 innbyggere i 2011 og et areal på 432 kvadratkilometer. Det høyeste punktet er Goat Fell, 874 meter over havet. Øya har fergeforbindelse med Ardrossan på fastlandet.
Golfstrømmen sørger for et mildt klima, og den sørlige delen av øya har færre fjell og mildere klima enn den nordlige.Turisme er den viktigste næringsveien og Brodick Castle fra 1200-tallet er en av de største attraksjonene. Jordbruk og skogbruk er også viktige næringsveier.Norske vikinger under Håkon 4 Håkonsson holdt til på Arran til 1263, men allerede på slutten av 1000-tallet lå øya under Magnus 3 Berrføtt. Les mer i Store norske leksikon Skottlands historie